CELEX: 62018TN0215
Language: bg
Date: 2018-03-27 00:00:00
Title: Дело T-215/18: Жалба, подадена на 27 март 2018 г. — QB/ЕЦБ

201806010141915532018/C 211/322152018TC21120180618BG01BGINFO_JUDICIAL20180327252621Дело T-215/18: Жалба, подадена на 27 март 2018 г. — QB/ЕЦБ
 ---documentbreak--- C2112018BG2510120180327BG0032251262Жалба, подадена на 27 март 2018 г. — QB/ЕЦБ
   (Дело T-215/18)2018/C 211/32Език на производството: френски
      Страни
   
   
      Жалбоподател: QB (представител: L. Levi, адвокат)
   
      Ответник: Европейска централна банка
   
      Искания на жалбоподателя
   
   Жалбоподателят иска от Общия съд:
   
            —
         
         
            да обяви настоящата жалба за допустима и основателна,
         
      вследствие на което
   
            —
         
         
            да отмени оценителния доклад за 2016 г. и решението от 23 май 2017 г., връчено на 28 юни 2017 г., с което на жалбоподателя се отказва увеличение на заплатата,
         
      
            —
         
         
            ако е необходимо, да отмени решението от септември 2017 г. и имплицитното решение, с които съответно се отхвърлят искането на жалбоподателя за преразглеждане и жалбата му по административен ред,
         
      
            —
         
         
            да осъди ответника да изплати обезщетение за неимуществените вреди, определено по справедливост на 15000 EUR,
         
      
            —
         
         
            да осъди ответника да заплати всички съдебни разноски.
         
      
      Основания и основни доводи
   
   В подкрепа на жалбата си жалбоподателят излага шест основания.
   
            1.
         
         
            Първо — нарушение на Насоките относно оценяването и на процедурата за годишно преразглеждане на заплатите и премиите (ASBR), нарушение на принципа на правната сигурност и неизпълнение на задължението за полагане на грижа, които ответникът допуснал, като приел оценителния доклад за 2016 г. (наричан по-нататък „спорният оценителен доклад“). Жалбоподателят в частност излага следните оплаквания:
            
                     —
                  
                  
                     спорният оценителен доклад бил изготвен от служител на ГД „Човешки ресурси“, а не от оценяващите,
                  
               
                     —
                  
                  
                     спорният оценителен доклад бил приет, след като процедурата за оценяване на жалбоподателя вече е била окончателно приключена,
                  
               
                     —
                  
                  
                     периодът, обхванат от спорния оценителен доклад, бил твърде кратък за годишна оценка,
                  
               
                     —
                  
                  
                     спорният оценителен доклад не служел за подобряване на резултатите.
                  
               
      
            2.
         
         
            Второ — явна грешка, опорочаваща спорния оценителен доклад, доколкото, от една страна, оценката била основана отчасти на незавършена поради отпуск по болест задача, и от друга страна, дадена от друг управител положителна оценка била неправилно обсъдена и съответно омаловажена от оценяващите, които освен това не взели предвид поставените цели.
         
      
            3.
         
         
            Трето — решението от 23 май 2017 г., с което на жалбоподателя е отказано увеличение на заплатата (наричано по-нататък „решението ASBR“), се основавало на незаконосъобразен оценителен доклад.
         
      
            4.
         
         
            Четвърто — решението ASBR не било взето от компетентния орган, тъй като било взето от лице, което било временно назначено за 6 месеца и нямало необходимите правомощия, за да вземе въпросното решение.
         
      
            5.
         
         
            Пето — редица явни грешки, опорочаващи решението ASBR, доколкото в същото не било отчетено незадоволително изпълнение на задълженията към момента на вземането му.
         
      
            6.
         
         
            Шесто — нарушение на Насоките ASBR и на процедурата ASBR, както и нарушение на член 41 от Хартата, тъй като решението ASBR не било мотивирано.